Cegléd Város Önkormányzata Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53-511-400



**Ügyiratszám**: C/……/2024. **Tárgy:** Képviselet delegálása az önkormányzati társulások tanácsába

**Előterjesztő**: dr. Csáky András polgármester

**Szakmai előterjesztő:** dr. Diósgyőri Gitta címzetes főjegyző

**ELŐTERJESZTÉS**

a Képviselő-testület 2024. november 11-ei ülésére

**Tisztelt Képviselő-testület!**

A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 41. § (2) bekezdése rögzíti, hogy az önkormányzat egyik szerve a társulás.

Alakuló ülésünkön megtörtént a delegálásom a Ceglédi Többcélú Kistérségi Társulás, valamint a Duna-Tisza Közi Hulladékgazdálkodási és Környezetvédelmi Önkormányzati Társulás társulási tanácsába.

Akadályoztatásom esetére gondoskodni kell helyettes képviseletről az társulási tanácsok aktuális ülésén, ezért mindhárom önkormányzati társulás vonatkozásában az alpolgármestert javasolom delegálni az alábbi határozati javaslatoknak megfelelően.

A döntéshozatal az Mötv. 46. § (1) bekezdése alapján, a (2) bekezdésben foglaltakra figyelemmel **nyilvános** **ülés** keretében, az 50. § rendelkezései alapján – figyelemmel a 42. § 2. pontjában foglalt rendelkezésre – **minősített** **szavazati arány**t igényel.

Cegléd, 2024. november 6.

Dr. Csáky András

polgármester

**I. Határozati javaslat**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 94. § (2) bekezdésére figyelemmel

1. Dr. Csáky András polgármester akadályoztatása esetére az általános jogkörrel helyettesítő Hegedűs Ágota alpolgármester delegálja a 2700 Cegléd, Kossuth tér 1. székhelyű Ceglédi Többcélú Kistérségi Társulás Társulási Tanácsába.
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: dr. Csáky András polgármester

---------

**II. Határozati javaslat**

**Cegléd Város Önkormányzatának Képviselő-testülete -** Magyarország helyi önkormányzatairól szóló 2011. évi CLXXXIX. törvény 94. § (2) bekezdésére figyelemmel

1. Dr. Csáky András polgármester akadályoztatása esetére az általános jogkörrel helyettesítő Hegedűs Ágota alpolgármestert delegálja a 6000 Kecskemét, Kossuth tér 1. székhelyű Duna-Tisza Közi Hulladékgazdálkodási és Környezetvédelmi Önkormányzati Társulás Társulási Tanácsába
2. Utasítja a Ceglédi Közös Önkormányzati Hivatalt a szükséges intézkedések megtételére.

**Határidő**: azonnal **Felelős**: dr. Csáky András polgármester

**---------**

Az I-II. határozatot kapják:

1.) delegált érintettek helyben

2.) társulási referens helyben

3.) Jegyzőkönyv

Az előterjesztést láttam:

Dr. Diósgyőri Gitta

címzetes főjegyző