*2. melléklet a …/2024. (…. ….) önkormányzati rendelethez*

**Önként vállalt feladatok**

2.1. Helyi adók (helyi iparűzési adó; építményadó; idegenforgalmi adó; magánszemélyek kommunális adója) bevezetése a tárgykört szabályozó önkormányzati rendeletekkel, valamint a kapcsolódó adóhatósági feladatok

2.2. Az önkormányzati képviselők, bizottsági tagok tiszteletdíjának, és juttatásainak megállapítása

2.3. Kulturális szolgáltatás: a George Pal Filmszínház (Cegléd, Batthyány u. 1.) üzemeltetése a 100 %-os önkormányzati tulajdonban álló Ceglédi TV Egyszemélyes Közhasznú Nonprofit Kft. által

2.4. A Ceglédi Hírmondó (Kt. SzMSz 9. §) felelős kiadói és főszerkesztői, valamint előállítási és terjesztési feladatainak ellátása a 100 %-os önkormányzati tulajdonban álló Ceglédi TV Egyszemélyes Közhasznú Nonprofit Kft. által

2.5. Idegenforgalmi és szabadidő szervező tevékenység:

2.5.1. gyógyfürdő és szabadidőközpont (Cegléd, Fürdő u. 27-29) üzemeltetése a 100 %-os önkormányzati tulajdonban álló Ceglédi Termálfürdő Üzemeltető Kft. által

2.5.2. Tourinform Iroda (Cegléd, Kossuth tér 1.) működtetése a 100 %-os önkormányzati tulajdonban álló „Kossuth Művelődési Központ” Nonprofit Közhasznú Kft. által

2.6. Nemzetközi, illetve testvérvárosi kapcsolatok ápolása a 100 %-os önkormányzati tulajdonban álló „Kossuth Művelődési Központ” Nonprofit Közhasznú Kft. szervezésében

2.7. Széles közösséget érintő rendezvények szervezése, támogatása az önkormányzati határozattal elfogadott tárgy évi rendezvénynaptár és költségvetési előirányzat alapján, a 100 %-os önkormányzati tulajdonban álló „Kossuth Művelődési Központ” Nonprofit Közhasznú Kft. szervezésében

2.8. Települési Értéktár - https://konyvtarcegled.hu/ertektar - gondozása

2.9. Szociális intézeti ellátás a Cegléd Többcélú Kistérségi Társulással 2007. május 31-én kötött együttműködési megállapodás szerint társulási fenntartásba adással, az intézmény neve: Ceglédi Kistérségi Szociális és Gyermekjóléti Szolgáltató Központ

2.10. A gyógyító-megelőző alapellátás szakmai munkáját segítő/támogató pszichológus alkalmazása a 0-18 éves korosztályban, a Bölcsődei és Védőnői Igazgatóság feladatkörében

2.11. Tanyagondnoki szolgáltatás a Magyar Máltai Szeretetszolgálattal kötött ellátási szerződés alapján

2.12. A *szociális igazgatásról és szociális ellátásokról szóló 1993. évi III. törvény* 65/C. § (3) bekezdés a) pontja szerinti támogató szolgáltatás biztosítása az IRMÁK Nonprofit Kft-vel kötött ellátási szerződés alapján

2.13. Méltányos szociális ellátások, valamint a gyermekvédelmi támogatáson felül további kedvezmény biztosítása a tárgykört szabályozó önkormányzati rendelet alapján

2.14. Nyári napközis tábor megszervezése, étkeztetés támogatása

2.15. Hulladékgazdálkodási közszolgáltatási térítési díj átvállalása 70 éven felüli egyedül élő ceglédi lakosoktól - a települési támogatás keretében nyújtott ellátások jogosultsági feltételeiről, az ellátások megállapításának, kifizetésének, folyósításának, valamint felhasználása ellenőrzésének szabályairól szóló önkormányzati rendelet alapján

2.16. A ceglédi Regionális Nem Veszélyes Hulladéklerakóba való lakossági kiszállításra vonatkozó hulladékgazdálkodási közszolgáltatás díj önkormányzati átvállalása külön önkormányzati rendelet alapján

2.17. Belvárosi Piac működtetése a VÁRVAG Nonprofit Kft. által

2.18. Kitüntetés, tandíjtámogatás, illetve ösztöndíj adományozása a tárgykört szabályozó önkormányzati rendeletek alapján

2.19. Csatlakozás a Bursa Hungarica felsőoktatási ösztöndíjhoz

2.20. Ceglédi Közös Önkormányzati Hivatal alkalmazottai részére egyéb juttatások, érdekeltségi rendszer biztosítása külön önkormányzati rendeletek alapján

2.21. Közterület-felügyelet működtetése

2.22. Térfigyelő kamera-rendszer kialakítása és működtetése

2.23. Mezei őrszolgálat működtetése

2.24. Közfoglalkoztatás biztosítása a VÁRVAG Nonprofit Kft. által

2.25. Cegléd város nemzetiségi önkormányzatainak támogatása

2.26. Civil illetve sport szervezetek támogatása az önkormányzat költségvetéséről szóló, valamint a pályázati támogatási keretek felhasználásának szabályairól szóló önkormányzati rendeletekben megállapított előirányzatoknak és feltételeknek megfelelően

2.27. Lakossági járdaépítés és felújítás támogatása külön önkormányzati rendelet alapján

2.28. Helyi lakáscélú támogatás külön önkormányzati rendelet, valamint a költségvetési rendelet függvényében

2.29. Építési telkek kedvezményes értékesítése Családi Otthonteremtési Támogatást igénybevevők részére

2.30. Közfeladatot ellátó, nem önkormányzati fenntartású intézmény (pl. Rendőrkapitányság, Kórház) működésének támogatása

2.31. Postai szolgáltató hely, a Cegléd 5 Budai úti kirendeltség szolgáltatásának városi igénybevétele, a postahely szüneteltetésének megszűntetése érdekében

2.32. A 2001/HU/16/P/PE/008 számú, ISPA/Kohéziós Alapból támogatott Duna-Tisza közi Nagytérség Regionális Települési Szilárdhulladék Gazdálkodási Rendszer megvalósítására 2002. szeptember 9-én létrejött Konzorciumi Szerződés X/1. pontjában rögzített képviseleti (gesztori) feladatai.

---------

Láttam: 2024. november 6.

Dr. Diósgyőri Gitta

címzetes főjegyző